
ИЗВОД ИЗ ЗАПИСНИКА СА XXVI РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 28.07.2023. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXVI редовна сједница Скупштине општине Теслић одржана је у петак, дана 28.07.2023. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић, који је исту сазвао актом број: 01-013-72/23 од дана 20.07.2023. године.

На почетку сједнице било је присутно 24 одборника, што је омогућило легитимно и несметано доношење одлука на Скупштини. Одсутни су били одборници: Добрила Дринић Малић, која је обавијестила предсједника СО да ће каснити, Лука Радонић, одсутан због одржавања стручног колегијума, док је одборник Синиша Гаврић на годишњем одмору. Одборници Ален Сеферовић и Срђан Кљечанин нису обавијестили предсједника СО о разлозима свог одсуства. Поред њих, такође су били присутни: замјеник Начелника општине Теслић, Милован Станковић, начелници одјељења Општинске управе Теслић, као и представници медија. Прије утврђивања Приједлога дневног реда, предсједник СО је ставио на расправу Извод из записника са ХХV редовне сједнице, одржане 29.05.2023. године. Пошто није било примједби на Извод из записника са ХХV редовне сједнице, предсједник СО је исти дао на гласање који је једногласно усвојен:

Гласање: ЈЕДНОГЛАСНО „ЗА“ (24 одборника).

На основу члана 70. Пословника о раду Скупштине општине Теслић („Службени гласник општине Теслић“, број: 4/17), начелник општине предлаже допуну дневног реда са сљедећим тачкама:  

1. Приједлог Одлуке о начину и условима давања у закуп пословног простора у власништву Општине Теслић;

2. Приједлог Одлуке о измјени и допуни Одлуке о комуналном реду;

3. Приједлог Одлуке о заједничком улагању у изградњу стамбено – пословне зграде;

4. Приједлог Рјешења о именовању Комисије за спровођење лицитације на локалитету Луг Барићи. 

Везано за тачке дневног реда које су планиране на сазивнику, предсједник CO предлаже да се са дневног реда повуче тачка број 4. (Приједлог Одлуке о замјени земљишта), јер није достављен материјал за предложену тачку. Предсједник СО је отворио расправу поводом Приједлога дневног реда, а с обзиром на то да није било пријављених, ставио је на гласање сљедећи Приједлог дневног реда, уз допуну дневног реда коју је предложио Начелник општине Теслић:

Д н е в н и   р е д

1. Приједлог Одлуке о измјенама и допунама Пословника о раду Скупштине општине Теслић;

2. Приједлог Етиичког кодекса изабраних представника/одборника у Скуп-штини општине Теслић;

3. Извјештај о поступцима, мјерама и радњама које су предузимали субјекти заштите и спашавања и органи Општинске управе прије, у току и непосредно након поплава и штетама проузрокованим поплавама;

4. Приједлог Одлуке о усвајању измјене дијела Регулационог плана С-7 и дијела Регулационог плана Здравствено - туристичког центра „Бања Врућица“, у Бањи Врућици;

5. Приједлог Одлуке о начину и условима продаје неизграђеног градског грађевинског земљишта путем лицитације на локалитету Луг Барићи; 
6. Приједлог Рјешења о именовању Комисије за спровођење лицитације на локалитету Луг Барићи;

7. Приједлог Одлуке о заједничком улагању у изградњу стамбено – пословне зграде;

8. Информација о провођењу закона о порезу на непокретности на подручју општине Теслић за 2022. годину;
9. Приједлог Одлуке о начину и условима давања у закуп пословног простора у власништву Општине Теслић;

10. Приједлог Одлуке о измјени и допуни Одлуке о комуналном реду;

11. Информација о активностима  на припреми и имплементацији  донаторских пројеката  у 2022. години;

12. Информација о раду и постигнутим спортским резултатима спортских организација на подручју општине Теслић за такмичарску 2022/2023. годину;

13. Информација о стању насиља у породици у 2022. години;

14. Сагласност за повећање броја дјеце по групама у дјечјим вртићима;

15. Одборничка питања;

16. Разно.

Приједлог дневног реда за 26. редовну сједницу је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.

Ад. 1. Приједлог Одлуке о измјенама и допунама Пословника о раду Скуп-штине општине Теслић;
Пошто није било пријављених за дискусију, предсједник СО је дао Приједлог Одлуке о измјенама и допунама Пословника о раду Скупштине општине Теслић, Одлука је усвојена са: 
Гласање: 17 „ЗА“, 0 „ПРОТИВ“, 7 „УЗДРЖАНИ“.

Aд. 2. Приједлог Етиичког кодекса изабраних представника/одборника у Скупштини општине Теслић;
Пошто није потребно уводно излагање, предсједник СО је отворио расправу поводом предложеног Етичког кодекса.

Александар Шакановић – Изразио је задовољство што ће се на једној од наредних сједница СО Теслић именовати Комисија за етичка питања као стално радно тијело. „То кажем из разлога зато што сам прошле године добио задатак да у смислу ове комисије доставим извјештај о раду. Међутим, пошто сам ја предсједник Комисије за изборе, именовања и мандатна питања, а Пословник о раду СО Теслић предвиђа да одборник може бити предсједник само једне комисије као стално радно тијело СО Теслић, вјерујем да ће избором нове комисије бити коректно што се тиче тог сталног радног тијела да подноси извјештај у складу са Програмом рада СО Теслић која јој налаже, а свакако ће то бити и по Пословнику. Комисија ће бројати седам чланова, од којих ће се предсједник и два члана бирати из реда одборника, а преостали чланови ће се бирати из реда угледних грађана."
Предсједник СО је дао на гласање Приједлог Етиичког кодекса изабраних представника/одборника у Скупштини општине Теслић, који је једногласно усвојен:

Гласање: ЈЕДНОГЛАСНО „ЗА“ (24 одборника).

Ад. 3.
Извјештај о поступцима, мјерама и радњама које су предузимали субјекти заштите и спашавања и органи Општинске управе прије, у току и непосредно након поплава и штетама проузрокованим поплавама;
Уводно излагање је изнио Милован Станковић, замјеник Начелника општине Теслић.
Ђорђе Гајић – „Жао ми је што нема превентивних мјера, жао ми је што ништа не радимо на томе да спријечимо или смањимо те појаве и да поплаве не буду у толикој мјери. Још од 2020. године, на 3. редовној сједници СО Теслић, доносио сам слике и упућивао на проблем да ће се поплаве опет догодити. Разлог томе је што је регулација корита рјечице Грачаница изведена само на једном кратком дијелу дужине 500 метара. Без обзира на то што је на том дијелу лоше урађено, ипак није било проблема. Ни једном није ушао багер, ништа није предузето и ништа није рађено. То је водоток другог реда, за који је надлежна Општина Теслић. Морамо превентивно дјеловати како бисмо убрзали ток рјечице Грачаница. Када би биле предузете неопходне мјере у превентивном смислу, сигурно се поплаве не би догодиле у толикој мјери. (...) Какву улогу има мјесна заједница, ако ми се нико није обратио као предсједнику Савјета мјесне заједнице Доњи Ранковић и да ме упита који су проблеми и гдје је начињена штета. Прије 25 дана сам написао писмо према Водама Српске, Министарству пољопривреде, шумарства и водопривреде, и према Општини Теслић. Од Општине Теслић нисам добио никакав одговор, а звали су из Вода Српске, они су дошли и питали у чему је проблем. Мора се кренути у рјешавање проблема поплава и подузети конкретне ствари да се у будућности исто не понавља“.
Милован Станковић – „Мени није познато да је неко долазио из Јавне установе „Воде Српске“ у периоду послије поплава. Знам да сам имао неколико састанака у претходном временском периоду и чврстих обећања од стране директора и  извршних директора, да ће Воде Српске, ако урадимо одређене радње које смо завршили и спровели, да ће нас подржати макар када је у питању регулација корита Велике Усоре и Мале Усоре, што је и њихова надлежност. Мени је заиста индикативно да неко дође са нивоа јавне установе која се бави проблематиком која обитава интересом за живот грађана и дође некоме, уз уважавање одборнику, а да не дође у Општинску управу. Можда у згради Општинске управе није било релевантног човјека, почевши од начелника, замјеника начелника, предсједника Скупштине општине, начелника одјељења Општинске управе и не знам у ком својству и на који начин су људи долазили. Одборник Ђорђе Гајић је био код мене, начин на који он мисли да се то уради је немогуће урадити, јер се тим радовима мора приступити професионално, не можемо правити импровизације. Мора се направити пројекат, морају се ријешити имовински односи, мора се спровести јавна набавка.“
Ђорђе Гајић (реплика) – Рекао је да је иницирао састанак и да је начелнику написао поруку да се састанак по овом питању одржи. „Драматично је што су куће биле поплављене и већ трећу годину заредом на то указујем. Шта сте урадили по питању корита рјечице Грачаница и шта ћете урадити? Одговор на питање које сам поставио на прошлој сједници нисам добио, а прошло је 70 дана.“ (...)

Стојан Смиљанић – Рекао је да је тачно да је превенција најбитнија, али се треба кренути од сваког појединца и сваке институције која газдује државним ресурсима и која прати спровођење одређених активности над газдовањем тим ресурсима. „Реакција Општинске управе је била адекватна и све хитне ствари које су требале да буду ријешене завршене су у што краћем року и сва предузећа која су била укључена у одређене активности дале су свој допринос у процесу обнављања штете настале од поплаве.“ (...)
Александар Шакановић – „Не слажем се са једним дијелом излагања одборника Ђорђа Гајића када је рекао да није ништа предузето, садa да ли је довољно рађено оцјењиваће људи којима је начињена штета. Није у реду да рјечица Грачаница није адекватно очишћена и надам се да ће у наредном временском периоду бити нешто урађено по том питању. (...) Добили смо допис од Републичке управе цивилне заштите да ће Општину Теслић погодити невријеме и у складу с тим је начелник формирао Kомисију за ванредне ситуације и биле су укључене све релевантне организације на подручју Општине Теслић које могу на било који начин да превентивно дјелују. Овом приликом желим честитати свима, почевши од ПС Теслић, Територијално ватрогасне јединице Теслић, Црвеног крста и свих других организација које су на било који начин помогли грађанству који су били погођени поплавама.“
Учешће у расправи у виду реплике су учествовали: Ђорђе Гајић, Александар Шакановић.
Никола Стокић – „Биле су три комисије које су пописивале штету које су проузроковале поплаве и ја сам био предсједник једне од тих комисија. Логично је да смо ишли од куће до куће поред потока, нигдје нисмо тражили предсједника Савјета мјесне заједнице нити било кога, већ смо ишли на мјеста гдје је попла-вљено. Не кажем да нисмо негдје некога прескочили, ако јесмо наведите име и презиме и отићи ћемо, није никакав проблем. Дешавало се да нису људи били присутни и остављен је број телефона да се јави ако је поплављен, а није му ниједна комисија раније долазила. (...)

Предраг Девић – „У Извјештају видимо апсурде од самих новчаних накнада штета које су настале, па једна цифра износи непуних 20,00 КМ. Шта ради општинска инспекција по питању техничког отпада који се налази у рјечици Грачаница? Да ли је општинска инспекција прије поплава или некада у овом мандату у протекле три године изашла на терен и да се на тај начин види колико има самог тог отпада и да се то на неки наин санкционише? (...) „Када је у питању образложење Извјештаја Николе Стокића као предсједника једне од три комисије које су формиране због насталих штета проузрокваних поплавама, сматра да је Извјештај изузетно неозбиљан и није сигуран да ли је тренутно адекватна понуда Николе Стокића да се сада, два мјесеца након поплава, излази на терен ако је неко запостављен и да се пописује штета која је већ санирана. (...)
Срђан Долић – „Дио МЗ Влајићи који је погођен поплавама има 50% људи који се налази у иностранству, људи нису били ту и ако су дошли да санирају своје штете, били су ту на дан – два и комисија није могла за дан - два изаћи на терен да уради све те процјене штете. Као предсједник Савјета МЗ Влајићи знам да је свака кућа пописана, не на тај дан, већ у наредном временском периоду. (...)
Учешће у расправи узео је одборник Александар Шакановић и Никола Стокић, начелник Одјељења за просторно уређење.
Предсједник је закључио расправу и дао Извјештај о поступцима, мјерама и радњама које су предузимали субјекти заштите и спашавања и органи Општинске управе прије, у току и непосредно након поплава и штетама проузрокованим поплавама на гласање, Извјештај је усвојен са:

Гласање: 18„ЗА“, 0 „ПРОТИВ“, 7 „УЗДРЖАНИ.

Ад. 4.
Приједлог Одлуке о усвајању измјене дијела Регулационог плана С-7 и дијела Регулационог плана Здравствено - туристичког центра „Бања Врућица“, у Бањи Врућици;
Уводно излагање је изнијела Маја Радмановић, представница УРВИС Центра д.о.о. Бања Лука.
Драженко Вуковић – „Ми у Бања Врућици, гдје радим већ дужи низ година, имамо госте са свих страна који долазе ту и сматрају Бању оазом мира, срцем природе. Предложени Регулациони план је најближе наслоњен на имање Бање Врућице и то је нешто што ће сигурно реметити боравак свим гостима, ако се направе двије зграде које ће имати пословне садржаје.“
Предсједник СО је дао на гласање Приједлог Одлуке о усвајању измјене дијела Регулационог плана С-7 и дијела Регулационог плана Здравствено - туристичког центра „Бања Врућица“, у Бањи Врућици, Одлука је усвојена са:
Гласање: 18 „ЗА“, 0 „ПРОТИВ“, 7 „УЗДРЖАНИ.

Ад. 5.
Приједлог Одлуке о начину и условима продаје неизграђеног градског грађевинског земљишта путем лицитације на локалитету Луг Барићи;
Пошто није било учесника у расправи, предсједник СО је дао на гласање Приједлог Одлуке о начину и условима продаје неизграђеног градског грађевинског земљи-шта путем лицитације на локалитету Луг Барићи, Одлука је усвојена са:
Гласање: 18 „ЗА“, 0 „ПРОТИВ“, 7 „УЗДРЖАНИ.

Ад. 6.
Приједлог Рјешења о именовању Комисије за спровођење лицитације на локалитету Луг Барићи;
Пошто није било учесника у расправи, предсједник СО је дао на гласање Приједлог Рјешења о именовању Комисије за спровођење лицитације на локалитету Луг Барићи, Рјешење је усвојено са:

Гласање: 18 „ЗА“, 0 „ПРОТИВ“, 7 „УЗДРЖАНИ.

Ад. 7.
Приједлог Одлуке о заједничком улагању у изградњу стамбено – пословне зграде;
Предсједник СО је нагласио да је уз предложену одлуку у супштинском материјалу одборницима достављен амандман од стране Начелника општине Теслић, који аутоматски постаје саставни дио одлуке:

На основу члана 127. Пословника о раду Скупштине општине Теслић („Службени гласник општине Теслић“ број 4/17), Начелник општине Теслић подноси

АМАНДМАН 

У Приједлогу Одлуке о заједничком улагању у изградњу стамбено – пословне зграде у тачки I реченица „Ради остварења предметног циља Општина Теслић ће уложити некретнине, тачније пословне просторе на к.п. број 868/1, површине 92 m2 и пословни простор на к.п. број 868/2, површине 27 m2 КО Теслић Град и земљиште испод пословних простора на дијелу парцеле означене као к.п. број 868/1 у површини од 59 m2, а у сврху обликовања грађевинске парцеле број 7 по-вршине П=1789 m2 планиране за изградњу стамбено – пословне зграде и привође-ња намјени Измјене дијела Регулационог плана централног манифестационог трга и дијела Регулационог плана зоне С1 Ц1 у Теслићу („Службени гласник Републике Српске“, број 3/23) према плану парцелације“, мијења се и гласи:

„Ради остварења предметног циља Општина Теслић ће уложити некретнине, тачније пословне просторе на к.п. број 868/1, површине 92 m2 и пословни простор на к.п. број 868/2, површине 27 m2 КО Теслић Град и земљиште испод простора на дијелу парцеле означене као к.п. број 868/1 у површини од око 59 m2, а у сврху обликовања грађевинске парцеле број 7 површине П=1789 m2 планиране за изгра-дњу стамбено – пословне зграде и привођења намјени Измјене дијела Регулаци-оног плана централног манифестационог трга и дијела Регулационог плана зоне С1 Ц1 у Теслићу („Службени гласник општине Теслић“, број 3/23) према плану парцелације“.
Стојан Смиљанић – У име клуба одборника СДС-а подноси сљедећи амандман:
На основу члана 127. Пословника о раду Скупштине општине Теслић („Службени гласник општине Теслић“, број 4/17), Начелник општине Теслић подноси

АМАНДМАН

У Приједлогу Одлуке о заједничком улагању у изградњу стамбено – пословне зграде у цијелом тексту одлуке ријечи „ДОО „ПРЕДО ГРАДЊА“ Теслић“ замјењује се ријечима „Симо (Станоја) Кусић“.

Пошто није било учесника у расправи, предсједник СО је дао на гласање Амандман предложен од стране Клуба одборника СДС-а, који је усвојен са:

Гласање: 18 „ЗА“, 0 „ПРОТИВ“, 7 „УЗДРЖАНИ.

Предсједник СО је дао на гласање Приједлог Одлуке о заједничком улагању у изградњу стамбено – пословне зграде, Одлука је усвојена са:

Гласање: 18 „ЗА“, 0 „ПРОТИВ“, 7 „УЗДРЖАНИ.

Ад. 8.
Информација о провођењу закона о порезу на непокретности на подручју општине Теслић за 2022. годину;
Пошто није потребно уводно излагање, предсједник СО је отворио расправу поводом предложене тачке.

Ђорђе Гајић – „Очекивао сам да ће порез на непокретности бити много већи и треба видјети зашто је то тако. У 2019. години, када је актуелна Скупштинска већина била у опозицији, био је већи порез на непокретности у односу на прошлу годину. Требало би да грађани Општине Теслић имају више користи од експанзије станоградње која је у току“.

Предсједник СО је дао на гласање Информацију о провођењу закона о порезу на непокретности на подручју општине Теслић за 2022. годину, Информација је усвојена са:

Гласање: 18 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 9.
Приједлог Одлуке о начину и условима давања у закуп пословног простора у власништву Општине Теслић;
Пошто није било учесника у расправи, предсједник СО је дао на гласање Приједлог Одлуке о начину и условима давања у закуп пословног простора у власништву Општине Теслић, Одлука је усвојена са:

Гласање: 18 „ЗА“, 0 „ПРОТИВ“, 7 „УЗДРЖАНИ.
Ад. 10. Приједлог Одлуке о измјени и допуни Одлуке о комуналном реду;
Пошто није било учесника у расправи, предсједник СО је дао на гласање Приједлог Одлуке о измјени и допуни Одлуке о комуналном реду, Одлука је усвојена са:

Гласање: 17 „ЗА“, 0 „ПРОТИВ“, 7 „УЗДРЖАНИ.

Ад. 11. Информација о активностима на припреми и имплементацији  дона-торских пројеката  у 2022. години;
Пошто није било учесника у расправи, предсједник СО је дао на гласање Инфо-рмацију о активностима на припреми и имплементацији донаторских пројеката у 2022. години, Информација је усвојена са:

Гласање: 17 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 12. Информација о раду и постигнутим спортским резултатима спортских организација на подручју општине Теслић за такмичарску 2022/2023. годину;
Пошто није било учесника у расправи, предсједник СО је дао на гласање Информацију о раду и постигнутим спортским резултатима спортских организа-ција на подручју општине Теслић за такмичарску 2022/2023. годину, Информација је усвојена са:

Гласање: 17 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 13. Информација о стању насиља у породици у 2022. години;
Пошто није било учесника у расправи, предсједник СО је дао на гласање Инфо-рмацију о стању насиља у породици у 2022. години, Информација је усвојена са:
Гласање: 17 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 14. Сагласност за повећање броја дјеце по групама у дјечјим вртићима;
Пошто није било учесника у расправи, предсједник СО је дао на гласање Приједлог Закључка о давању Сагласности за повећање броја дјеце по групама у дјечјим вртићима, Закључак је једногласно усвојен:

Гласање: ЈЕДНОГЛАСНО „ЗА“ (24 одборника).

Ад. 15. Одборничка питања;
Ђорђе Гајић – Поставио је три одборничка питања:
„Има ли жеље, воље, начина да се крене у реализацију пројекта изградње пјешачке стазе уз регионални пут, дионица Барићи – Доњи Ранковић? Фирма Елград је вољна помоћи да суфинансира тај пројекат у износу од 10%.“
„Када је у питању рјечица Грачаница, предлажем да се формира радна група, да ту не буде никаквог политиканства и да се иде у рјешавање проблема. Има ли начина да се нађе заједника ријеч и да се крене у реализацију, од сагласности људи за парцеле, имовинско-правних односа? Спреман сам да се укључим са својим пуним капацитетом с циљем да се проблеми рјешавају.“
„Постоји ли могућност да се замијене лампе уличне расвјете у Доњем Ранковићу и према Ђулићу? На мјесту које је најопасније, из разлога што су кривине и узак коловоз, на Грачуну, лампе су прегориле.“
Маринко Ђукић – „Желим да вас упознам да је Комисија за мјесне заједнице и сарадњу са општинама и градовима дана 28.7.2023. године у 9:30 одржала сједницу по захтјеву групе грађана, њих преко стотину са потписима и бројевима личних карата из Црне Ријеке за формирање нове мјесне заједнице. Комисија за мјесне заједнице и сарадњу са општинама и градовима је дала своју сагласност за исту, с тим да се поштују сви законски и подзаконски акти.“

Ад. 16. Разно – Није ништа предвиђено.
Како је у потпуности исцрпљен дневни ред за ХXVI редовну сједницу, Предсједник СО је исту закључио у 11:42 часова.

НАПОМЕНА: Саставни дио овог Извода из записника је тонски снимак са ХXVI редовне сједнице Скупштине општине Теслић, одржане 28.7.2023. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

